text: আত-তারিখুল কাবির বা তারিখুল কবির বা তারিখে কবির (আরবি :التاريخ الكبير - উর্দু: تاریخ  کپیر) এটি ইসলামি বিশ্বে ইলমে হাদিসের গবেষণার জন্য রিজাল শাস্ত্রের ওপর রচিত একটি বিখ্যাত  বই। এটি আরবি ভাষায় রচিত। গ্রন্থটি প্রণয়ন করেন বিখ্যাত  ইসলামি সুন্নী পন্ডিত প্রসিদ্ধ মুহাদ্দিস ও হাদিস বিশারদ ইমাম আবু আবদুল্লাহ মুহাম্মদ ইবন্ ইসমাইল আল-বুখারি (১৮৪ হি:- ২৫৬ হি:)। তিনি তার জীবনের আঠারটি বছর মদিনায় মসজিদে নববিতে অবস্থানকালে চাঁদনী রাতগুলোতে প্রিয় নবি মুহাম্মাদ (দঃ)-এর পবিত্র রওজার পাশে বসে গ্রন্থটি রচনা করেছিলেন। এ মর্মে ইমাম বুখারি নিজেই বলেন :
  আমি এ গ্রন্থটি জ্যোৎস্না রাতগুলোতে রাসুলুল্লাহ সাল্লাল্লাহু আলাইহি ওয়া আলিহি ওয়া সাল্লাম-এর কবরের পাশে বসে রচনা করেছি । 
  আত-তারিখুল কাবির গ্রন্থটিতে সাহাবিদের যুগ থেকে ইমাম বুখারির যুগ পর্যন্ত প্রায় চল্লিশ হাজার রাবীর জীবনী আলোচিত হয়েছে। এতে সিকাহ ও গায়র সিকাহ এবং নারী ও পুরুষ সহ সকল ধরনের রাবীই অন্তর্ভুক্ত রয়েছেন। এ সকল ব্যক্তিদের সার্বিক অবস্থা আলোচনা করা হয়েছে এ গ্রন্থটিতে।  হাদিস বিশেষজ্ঞদের মধ্যে কেউ কেউ এই গ্রন্থটির পাদটীকাও লিখেছেন এর মধ্যে  মুসলিম ইবনে কাসিমের পাদটীকা সুপরিচিত।
  
  তথ্যসূত্র 
  
  বিষয়শ্রেণী:ইসলাম
  বিষয়শ্রেণী:সুন্নী গ্রন্থের তালিকা
title: আত-তারিখুল কাবির